CELEX: 32009R0051
Language: sl
Date: 2009-01-15 00:00:00
Title: Uredba Komisije (ES) št. 51/2009 z dne 15. januarja 2009 o uvrstitvi določenega blaga v kombinirano nomenklaturo

22.1.2009   
            
            
               SL
            
            
               Uradni list Evropske unije
            
            
               L 17/17
            
         
      UREDBA KOMISIJE (ES) št. 51/2009
   z dne 15. januarja 2009
   o uvrstitvi določenega blaga v kombinirano nomenklaturo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrščanjem blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali dodaja kombinirani nomenklaturi dodatne pododdelke in je določena s posebnimi določbami Skupnosti, z namenom uporabe tarifnih in drugih ukrepov v zvezi z blagovno menjavo.
            
         
               (3)
            
            
               V skladu z navedenimi splošnimi pravili se blago iz stolpca 1 tabele iz Priloge uvrsti pod oznako KN, ki je označena v stolpcu 2, iz razlogov, navedenih v stolpcu 3 navedene tabele.
            
         
               (4)
            
            
               Primerno je zagotoviti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2), v obdobju treh mesecev še naprej sklicuje na zavezujoče tarifne informacije, ki jih izdajajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu s to uredbo.
            
         
               (5)
            
            
               Ukrepi, predvideni s to uredbo, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, je uvrščeno v kombinirano nomenklaturo pod oznako KN iz stolpca 2 navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 15. januarja 2009
      
         
            Za Komisijo
         
         László KOVÁCS
         
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Prešiti pravokotni izdelek, ki meri približno 260 cm × 240 cm, sestavljen iz treh plasti, zunanji plasti sta iz bombažne tkanine, srednja plast pa je polnilo iz sintetične vate. Na zgornji plasti je prišita približno 30 cm široka bordura drugačne barve. Plasti so sešite z okrasnim šivom.
                  (posteljno pregrinjalo)
                  (glej fotografijo št. 645) (1)
                  
               
               
                  9404 90 90
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 1(s) k oddelku XI in besedilo oznak KN 9404, 9404 90 in 9404 90 90.
                  Posteljnino in podobno blago, ki je polnjeno s kakršnim koli materialom, je treba uvrstiti pod tarifno številko 9404. Glej tudi pojasnjevalne opombe HS k tarifni številki 9404 (B) in (B)(2), v katerih so izrecno navedeni prešite odeje in posteljna pregrinjala.
                  Uvrstitev pod tarifno številko 6304 je izključena, ker oddelek XI ne zajema posteljnine iz poglavja 94 (glej opombo 1(s) k oddelku XI). Tarifna številka 6304 poleg tega izključuje blago iz tarifne številke 9404, kot so posteljna pregrinjala (glej tudi pojasnjevalne opombe HS k tarifni številki 6304, drugi odstavek).
                  Izdelek se zato uvrsti pod oznako KN 9404 90 90.
               
            
         
      
         (1)  Fotografija je zgolj informativne narave.